RO
L 74/4
Jurnalul Oficial al Uniunii Europene
13.3.2023
REGULAMENTUL DE PUNERE ÎN APLICARE (UE) 2023/564 AL COMISIEI din 10 martie 2023 privind conținutul și formatul evidențelor produselor de protecție a plantelor păstrate de utilizatorii profesioniști în temeiul Regulamentului (CE) nr.
1107/2009 al Parlamentului European și al Consiliului (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr.
1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 67 alineatul (4),
întrucât:
(1)
În temeiul articolului 67 alineatul (1) din Regulamentul (CE) nr.
1107/2009, utilizatorii profesioniști ai produselor de protecție a plantelor trebuie să țină evidențe ale produselor respective pe care le utilizează care să specifice denumirea produsului, timpul aplicării și doza utilizată, zona și cultura pentru care s-a folosit produsul.
(2)
În temeiul articolului 67 alineatul (1) din Regulamentul (CE) nr.
1107/2009, utilizatorii profesioniști trebuie, de asemenea, să pună informațiile relevante la dispoziția autorității competente, la cerere.
În plus, părțile terțe pot solicita autorităților competente să ofere acces la informațiile respective, iar autoritățile competente trebuie să furnizeze un astfel de acces în conformitate cu legislația națională sau a Uniunii aplicabilă.
(3)
Strategia „De la fermă la consumator” pentru un sistem alimentar echitabil, sănătos și ecologic (strategia „De la fermă la consumator”) (2), adoptată de Comisie în 2020, urmărește să reducă dependența de produsele chimice de protecție a plantelor și utilizarea acestora.
Prin urmare, păstrarea unor evidențe adecvate ale utilizării produselor de protecție a plantelor și activitățile de monitorizare și control ale autorităților naționale bazate pe astfel de evidențe sunt, prin urmare, esențiale pentru realizarea obiectivelor strategiei „De la fermă la consumator”.
(4)
Există diferențe între regimurile naționale în ceea ce privește evidențele păstrate de utilizatorii profesioniști ai produselor de protecție a plantelor în temeiul articolului 67 alineatul (1) din Regulamentul (CE) nr.
1107/2009 și în ceea ce privește faptul dacă sunt sau nu păstrate în format electronic.
Prin urmare, prezentul regulament stabilește norme detaliate privind conținutul și formatul evidențelor respective.
(5)
Normele respective definesc modul în care trebuie înregistrate elementele enumerate la articolul 67 alineatul (1) din Regulamentul (CE) nr.
1107/2009 referitoare la utilizarea produselor de protecție a plantelor (denumirea produsului, timpul, doza, zona și cultura pentru care s-a folosit produsul), astfel încât să se asigure calitatea adecvată și uniformă a evidențelor păstrate în temeiul articolului respectiv în întreaga Uniune.
(1) JO L 309, 24.11.2009, p. 1.
(2) Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor, O Strategie „De la fermă la consumator” pentru un sistem alimentar echitabil, sănătos și ecologic (COM/2020/381 final).